
DR.31.3.2005  

 
 

81

demikian, saya berharap agar Kerajaan Pusat dapat membantu kerajaan negeri untuk 
menyumbangkan peruntukan agar program ini dapat diperluaskan lagi penyertaan dan 
kesannya kepada peningkatan pendapatan pengusaha pekebun kecil getah. 

Pasaran getah antarabangsa telah pulih dan permintaan dunia dijangka terus 
meningkat serta stabil.  Keyakinan ini bahkan terpancar oleh harga-harga saham tersenarai 
di Bursa Malaysia bagi syarikat-syarikat yang terlibat dalam industri hiliran getah seperti 
pengeluaran sarung tangan.  Malahan perkembangan aktiviti hiliran industri ini juga telah 
melihat bagaimana kayu getah mempunyai nilai komersial bagi industri perabot.  Daripada 
susu hinggalah kayunya, getah kini banyak gunanya.   

Baru-baru ini sebuah agensi Kerajaan Pusat yang berkaitan dengan aktiviti ini 
telah membuat kajian dan mendapati  daun getah juga mempunyai potensi untuk industri 
kraf tangan.  Ini adalah sesuatu yang sangat positif dalam usaha kita menguruskan biomas 
dalam mengurangkan pencemaran alam.  Apa yang mengujakan ialah seperti juga tanaman 
kelapa sawit.  Semua komponen boleh digunakan untuk dijadikan wang.  Yang penting 
tiada sisa yang membebankan. 

Tuan Yang di-Pertua, saya yakin bahawa dengan usaha antara unit-unit dalam 
Kabinet Persekutuan daripada Kementerian Pertanian dan Industri Asas Tani langsung ke 
Kementerian Perusahaan Perladangan dan Komoditi hinggalah ke Kementerian Kemajuan 
Luar Bandar dan Wilayah, maka hasrat kerajaan ke arah mengatasi kemelut kemiskinan 
akan kesampaian.   

Jika Pusat Latihan Pertanian Bersepadu telah diutarakan oleh Yang Berhormat 
bagi Putatan untuk dinaikkan taraf, apa salahnya jika saya ingin menarik perhatian Kerajaan 
Persekutuan mengenai Pusat Penyelidikan Pertanian Lagut Seberang dalam kawasan 
Tenom.  Saya percaya jika Kerajaan Pusat menaik taraf institusi ini, maka saya percaya 
ianya akan menjadi pusat R&amp;D  yang terunggul dan cemerlang.  Apatah lagi kedudukannya 
yang strategik iaitu berdekatan dengan Taman Pertanian Negeri Sabah yang merupakan 
taman kedua terbesar seumpama di Malaysia.  Untuk maksud tersebut, adalah wajar agar 
statusnya diangkat agar ianya menjadi destinasi para cendekiawan dan pelancong dari 
dalam dan luar negeri sebagai gedung ilmu serta  tempat rujukan dalam sektor pertanian 
dan bio-diversity.   

Tuan Yang di-Pertua, dunia kini berada di abad ke-21 dan pembangunan sumber 
manusia akan terus menjadi strategik utama dengan menjurus kepada ciri-ciri dengan izin, 
k-Ekonomi iaitu saham penguasaan kekayaan ekonomi yang ditentukan dengan 
keperkasaan ilmu pengetahuan serta akses pentafsiran dan aplikasi maklumat.  Oleh itu, 
kerajaan  memastikan semua rakyat berkongsi kemakmuran negara dan membantu tenaga 
buruh yang dinamik serta mampu bersaing di persada global.  

Sehubungan dengan itu keutamaan akan diberikan kepada pertambahan peluang 
pendidikan dan latihan yang berkualiti serta pengukuhan asas sumber manusia bagi 
menyokong pembangunan ekonomi berasaskan pengetahuan ini.  Dari sudut sasaran, 
ianya juga bersifat menyeluruh dan merangkum rakyat yang sama ada di metropolitan, 
bandar satelit, pekan, estet, kampung setinggan, kampung tepi pantai, penempatan di 
kuala, di tebing dan hulu sungai, di rumah panjang dan desa pedalaman dan juga nun di 
rabung bukit dan banjaran gunung semuanya diberikan peluang yang sama dan saksama.   

Tiada kelompok pun yang selagi kewarganegaraannya ialah negara ini akan 
terpinggir, terpencil, tercicir dan terasing.  Maka bertunggakkan permisif dan rasional ini, 
maka amatlah penting agar kerajaan mempercepatkan proses merapatkan jurang yang 
masih lebar antara bandar dan luar bandar apabila kita sampai kepada perkara paling asas 
dan awal mengenai pendidikan iaitu sekolah. 

Setiap kali keputusan peperiksaan terutama peringkat sekolah rendah dan sekolah 
menengah, maka nampaklah pencapaian akademik yang tidak seimbang itu.  Saya percaya 
bahawa sesiapa pun di dalam Dewan yang mulia ini tahu akan sebab-musabab 
ketempangan yang ketara ini.  Namun, sebagai membuktikan bahawa kita akan menjadi 
mata dan telinga kerajaan untuk terus memperjuangkan isu pendidikan untuk rakyat ini, 
saya sebagai salah seorang yang menjadi wakil rakyat dari kawasan pedalaman 



81. demikian, saya berharap agar Kerajaan Pusat dapat membantu kerajaan negeri untuk menyumbangkan peruntukan agar program ini dapat diperluaskan lagi penyertaan dan kesannya kepada peningkatan pendapatan pengusaha pekebun kecil getah. Pasaran getah antarabangsa telah pulih dan permintaan dunia dijangka terus meningkat serta stabil. Keyakinan ini bahkan terpancar oleh harga-harga saham tersenarai di Bursa Malaysia bagi syarikat-syarikat yang terlibat dalam industri hiliran getah seperti pengeluaran sarung tangan. Malahan perkembangan aktiviti hiliran industri ini juga telah melihat bagaimana kayu getah mempunyai nilai komersial bagi industri perabot. Daripada susu hinggalah kayunya, getah kini banyak gunanya. Baru-baru ini sebuah agensi Kerajaan Pusat yang berkaitan dengan aktiviti ini telah membuat kajian dan mendapati daun getah juga mempunyai potensi untuk industri kraf tangan. Ini adalah sesuatu yang sangat positif dalam usaha kita menguruskan biomas dalam mengurangkan pencemaran alam. Apa yang mengujakan ialah seperti juga tanaman kelapa sawit. Semua komponen boleh digunakan untuk dijadikan wang. Yang penting tiada sisa yang membebankan. Tuan Yang di-Pertua, saya yakin bahawa dengan usaha antara unit-unit dalam Kabinet Persekutuan daripada Kementerian Pertanian dan Industri Asas Tani langsung ke Kementerian Perusahaan Perladangan dan Komoditi hinggalah ke Kementerian Kemajuan Luar Bandar dan Wilayah, maka hasrat kerajaan ke arah mengatasi kemelut kemiskinan akan kesampaian. Jika Pusat Latihan Pertanian Bersepadu telah diutarakan oleh Yang Berhormat bagi Putatan untuk dinaikkan taraf, apa salahnya jika saya ingin menarik perhatian Kerajaan Persekutuan mengenai Pusat Penyelidikan Pertanian Lagut Seberang dalam kawasan Tenom. Saya percaya jika Kerajaan Pusat menaik taraf institusi ini, maka saya percaya ianya akan menjadi pusat R&D yang terunggul dan cemerlang. Apatah lagi kedudukannya yang strategik iaitu berdekatan dengan Taman Pertanian Negeri Sabah yang merupakan taman kedua terbesar seumpama di Malaysia. Untuk maksud tersebut, adalah wajar agar statusnya diangkat agar ianya menjadi destinasi para cendekiawan dan pelancong dari dalam dan luar negeri sebagai gedung ilmu serta tempat rujukan dalam sektor pertanian dan bio-diversity. Tuan Yang di-Pertua, dunia kini berada di abad ke-21 dan pembangunan sumber manusia akan terus menjadi strategik utama dengan menjurus kepada ciri-ciri dengan izin, k-Ekonomi iaitu saham penguasaan kekayaan ekonomi yang ditentukan dengan keperkasaan ilmu pengetahuan serta akses pentafsiran dan aplikasi maklumat. Oleh itu, kerajaan memastikan semua rakyat berkongsi kemakmuran negara dan membantu tenaga buruh yang dinamik serta mampu bersaing di persada global. Sehubungan dengan itu keutamaan akan diberikan kepada pertambahan peluang pendidikan dan latihan yang berkualiti serta pengukuhan asas sumber manusia bagi menyokong pembangunan ekonomi berasaskan pengetahuan ini. Dari sudut sasaran, ianya juga bersifat menyeluruh dan merangkum rakyat yang sama ada di metropolitan, bandar satelit, pekan, estet, kampung setinggan, kampung tepi pantai, penempatan di kuala, di tebing dan hulu sungai, di rumah panjang dan desa pedalaman dan juga nun di rabung bukit dan banjaran gunung semuanya diberikan peluang yang sama dan saksama. Tiada kelompok pun yang selagi kewarganegaraannya ialah negara ini akan terpinggir, terpencil, tercicir dan terasing. Maka bertunggakkan permisif dan rasional ini, maka amatlah penting agar kerajaan mempercepatkan proses merapatkan jurang yang masih lebar antara bandar dan luar bandar apabila kita sampai kepada perkara paling asas dan awal mengenai pendidikan iaitu sekolah. Setiap kali keputusan peperiksaan terutama peringkat sekolah rendah dan sekolah menengah, maka nampaklah pencapaian akademik yang tidak seimbang itu. Saya percaya bahawa sesiapa pun di dalam Dewan yang mulia ini tahu akan sebab-musabab ketempangan yang ketara ini. Namun, sebagai membuktikan bahawa kita akan menjadi mata dan telinga kerajaan untuk terus memperjuangkan isu pendidikan untuk rakyat ini, saya sebagai salah seorang yang menjadi wakil rakyat dari kawasan pedalaman.